Махарбек Хадарцев

Махарбек Хадарцев () - олимпын хошой, дэлхийн тав, Европын дөрөв, улсынхаа олон удаагийн аварга иддээ Зөвлөлт Холбоот Улсын, хожмоо Оросын Холбооны Улсын нэрийн өмнөөс барилдаж байгаад зодог тайлсан чөлөөт бөхийн тамирчин.

Бөхийн амжилт
Зөвлөлтийн бөх Махарбек Хадарцев 1986-1993 онуудад чөлөөт бөхийн 90 кг жинд дэлхийд босоо байлаа. Энэ үед олимпод хошой (1988, 1992), дэлхийд таван (1986—1989, 1990, 1991) удаа аваргалсан. Дараа нь Оросын бөх Хадарцев олимпоос нэг мөнгө (1996), ДАШТ-аас хоёр мөнгө (1994, 1995), нэг хүрэл медаль (1993) хүртэж байв. 2000 онд эргэн ирж, Оросоос орж чадахгүй болохоор Узбекистаны нэрийн өмнөөс олимпын наадамд дөрөв дэх удаагаа барилдсан боловч медальт байранд шалгарч чадаагүй.

Хувийн намтар
Махарбек Хадарцев -нд ЗХУ-ын ЗСБНХОУ-ын харьяа Умард Осетийн өөртөө засах улсын Алагир районы нутаг Суадаг сууринд төржээ. Түүний төрсөн ах мөн л ЗХУ-ын шигшээ багийн тамирчин, гурван удаагийн дэлхийд аварга бөх Аслан Хадарцев (1961—1990) 1990 онд автын ослоор тэнгэрт хальжээ.Легенды советского спорта — Махарбек ХадарцевАслан Хадарцев на сайте ossetians.com Махарбек Хадарцев 1986 онд ЗХУ-ын гавьяат тамирчин цолоор шагнагдсан. 1993 оноос «Дарьял» шар сийрэг, хийжүүлсэн ундааны үйлдвэрийн ерөнхий захирлаар ажиллаж байгаа. Анх 1995—1999 оны хооронд Хадарцев Умард Осетийн хурлын төлөөлөгчөөр сонгогдож байсан бол одоо бүр дэвшиж «Нэгдмэл Орос» намын гишүүн, Оросын Холбооны Улсын Төрийн Думын гишүүн (2011 оны 12 сарын 21-нээс) болжээ.

 Эшлэл 

Ангилал:ЗХУ-ын бөх
Ангилал:Оросын бөх
Ангилал:Узбекистаны бөх
Ангилал:Бөхийн олимпын аварга
Ангилал:Бөхийн дэлхийн аварга
Ангилал:Бөхийн европын аварга
Ангилал:ЗХУ-ын олимпын оролцогч
Ангилал:ТУХН-ийн олимпын оролцогч
Ангилал:Узбекистаны олимпын оролцогч
Ангилал:1988 оны зуны олимпод оролцогч
Ангилал:1992 оны зуны олимпод оролцогч
Ангилал:1996 оны зуны олимпод оролцогч
Ангилал:2000 оны зуны олимпод оролцогч
Ангилал:Зөвлөлтийн иргэн
Ангилал:Осетчууд
Ангилал:1964 онд төрсөн